b'\n_START_ARTICLE_\nStahlhelm, Bund der Frontsoldaten\n_START_PARAGRAPH_\nStahlhelm, Bund der Frontsoldaten (tysk for \xc2\xabSt\xc3\xa5lhjelm, frontsoldatenes forbund\xc2\xbb), ofte forkortet Stahlhelm, var en av flere paramilit\xc3\xa6re organisasjoner som vokste fram i Weimarrepublikken etter det tyske nederlaget i f\xc3\xb8rste verdenskrig. Organisasjonen var i f\xc3\xb8rste rekke for krigsveteraner fra f\xc3\xb8rste verdenskrig, men ble etter hvert ogs\xc3\xa5 et samlingsted for nasjonalistiske elementer og motstand mot Weimarrepublikken. _NEWLINE_Organisasjonen ble grunnlagt 23. desember 1918 av Franz Seldte, reserveoffiser i Magdeburg, og Theodor Duesterberg, tidligere offiser ved Preussens krigsministerium, for \xc3\xa5 st\xc3\xa5 imot till\xc3\xb8pene til revolusjon fra venstresiden i Tyskland. Organisasjonen blad, Stahlhelm ble redigert av grev Hans-J\xc3\xbcrgen von Blumenthal, som senere ble hengt for sin deltakelse i 20. juli-attentatet._NEWLINE_De fleste av medlemmene var sterkt nasjonalistiske, og mange var tilhengere av \xc3\xa5 gjeninnsette huset Hohenzollern. Organisasjonen hadde en rekke underavdelinger, blant annet en avdeling for krigsveteraner med j\xc3\xb8disk bakgrunn, Reichsbund j\xc3\xbcdischer Frontsoldaten. Med rundt 500\xc2\xa0000 medlemmer i 1930, var Stahlhelm den st\xc3\xb8rste paramilit\xc3\xa6re organisasjonen i Weimarrepublikken. Stahlhelms medlemmer bar feltgr\xc3\xa5 uniformer under offentlige marsjer._NEWLINE_En del medlemmer gikk etterhvert over i Reichswehr, men Stahlhelm ble en viktig politisk styrke i 1920-\xc3\xa5rene og begynnelsen av 1930-\xc3\xa5rene. I 1929 samarbeidet denne under ledelse av Duesterberg med NSDAP og DNVP og en rekke andre h\xc3\xb8yreorienterte grupper mot Youngplanen, noe som vakte oppsikt. Disse arbeidet for \xc3\xa5 f\xc3\xa5 avsatt regjeringen tilHeinrich Br\xc3\xbcning. _NEWLINE_Duesterberg stilte som uavhengig nasjonalistkandidat i presidentvalget i 1932 for Deutschnationale Volkspartei og fikk 2\xc2\xa0557\xc2\xa0729 stemmer. I andre valgomgang trakk han seg til fordel for Adolf Hitler. _NEWLINE_Etter at Hitler kom til makten \xc3\xb8nsket han ikke \xc3\xa5 ha noen konkurrerende grupper i Tyskland, og ved et dekret av 1. desember 1933 ble alle medlemmer av Stahlhelm som var yngre enn 35 innlemmet i Sturmabteilung (SA). De eldre medlemmene ble innlemmet i SAs reserve. Dette var en sv\xc3\xa6rt upopul\xc3\xa6rt handling, ettersom disse organisasjonene var ulike b\xc3\xa5de ideologisk og medlemsmessig. Det hadde lenge v\xc3\xa6rt et dypt fiendskap mellom Stahlhelms og SAs medlemmer, og de hadde til tider angrepet hverandre under m\xc3\xb8ter eller gatekamper. _NEWLINE_Forskjellene l\xc3\xa5 blant annet i Duesterbergs og andres uvilje mot den skarpe antisemittismen hos NSDAP og den venstreorienteringen som var innen SA. Samtidig var det et eksempel p\xc3\xa5 hvordan Hitler sikret egen kontroll gjennom b\xc3\xa5de \xc3\xa5 splitte og n\xc3\xb8ytralisere ved \xc3\xa5 skape indre spenninger, potensielle maktstrukturer utenfor hans direkte kontroll._NEWLINE_17. februar 1934 ble Stahlhelm omd\xc3\xb8pt til Den nasjonalsosialistiske liga for veteraner. Franz Seldte forble arbeidsminister inntil andre verdenskrigs slutt.\n_START_SECTION_\nDet gjenopplivede Stahlhelm\n_START_PARAGRAPH_\nI 1951 ble Stahlhelm gjenopprettet med hovedkvarter i K\xc3\xb6ln. \xc3\x85ret etter, i 1952 og f\xc3\xb8r han ble l\xc3\xb8slatt fra fengsel, ble den tidligere generalfeltmarskalken Albert Kesselring valgt til leder av organisasjonen, et verv han hadde fram til sin d\xc3\xb8d i 1960._NEWLINE_Den gjenopplivede organisasjonen har aldri oppn\xc3\xa5dd noen st\xc3\xb8tte av betydning, og har ikke hatt noen nevneverdig innvirkning p\xc3\xa5 Tysklands politikk.'